CELEX: C2007/129/07
Language: sl
Date: 2007-06-09 00:00:00
Title: Zadeva C-149/07: Tožba, vložena 15. marca 2007 – Komisija Evropskih skupnosti proti Republiki Poljski

9.6.2007   
            
            
               SL
            
            
               Uradni list Evropske unije
            
            
               C 129/5
            
         Tožba, vložena 15. marca 2007 – Komisija Evropskih skupnosti proti Republiki Poljski
   (Zadeva C-149/07)
   (2007/C 129/07)
   Jezik postopka: poljščina
   Stranki
   
      Tožeča stranka: Komisija Evropskih skupnosti (zastopnika: J. Hottiaux in K. Herrmann, zastopnika)
   
      Tožena stranka: Republika Poljska
   Predlogi tožeče stranke:
   
               —
            
            
               ugotovi naj se, da Republika Poljska, s tem ko ni določila posebnega pravnega okvira za izdajo dovoljenj za vzporedni uvoz fitofarmacevtskih sredstev, ni izpolnila obveznosti iz člena 28 ES;
            
         
               —
            
            
               Republiki Poljski naj se naloži plačilo stroškov.
            
         Tožbeni razlogi in bistvene trditve
   Člen 28 ES določa, da so med državami članicami prepovedane količinske omejitve pri uvozu in vsi ukrepi z enakim učinkom. Komisija meni, da Republika Poljska s tem, ko ni določila posebnega pravnega okvira za izdajo dovoljenj za promet s fitofarmacevtskimi sredstvi, uvoženimi iz drugih držav članic, kjer je bil promet z njimi že dovoljen in ki so (v smislu sodne prakse Sodišča) enaka proizvodom, katerih promet je že dovoljen na Poljskem, ni izpolnila obveznosti iz člena 28 ES.
   V skladu s sodno prakso Sodišča, je treba, ker ni prišlo do uskladitve, „vsako trgovinsko ureditev držav članic, ki bi lahko neposredno ali posredno, dejansko ali potencialno, ovirala trgovino v Skupnosti, šteti kot ukrep z enakim učinkom kot količinske omejitve“. Sodišče je tudi razsodilo, da, ureditev in nacionalna praksa, ki vodi k usmerjanju uvoza v tem smislu, da lahko tam nastopajo le nekateri gospodarski subjekti, medtem ko so drugi izključeni, pomeni ukrep z enakim učinkom kot količinske omejitve. Treba je torej vzpostaviti postopek, ki bi določal predhodno dovoljenje za promet z uvoženimi proizvodi s pravili splošnega pomena, ki vključujejo nacionalne organe. Ta postopek mora biti tak, da je lahko dostopen in ga je mogoče zaključiti v razumnem času. Taka pravila splošnega pomena so nujna zato, da bi zadevne osebe lahko bile seznanjene s pravicami, ki jim jih daje pravo Skupnosti.
   Čeprav bi Komisija lahko sprejela nov osnutek spremembe poljske ureditve v zvezi s tem, ta še ni začel veljati ob izteku dvomesečnega roka, ki je bil določen v obrazloženem mnenju Komisije, ki je pozvala k prenehanju kršitve. V skladu z ustaljeno sodno prakso je treba neizpolnitev obveznosti presojati glede na pravni položaj države članice, kot je bil v času roka, določenega v obrazloženem mnenju. Sprememb, ki so nastale po tem, Sodišče ne more upoštevati.